22. ΠΡΟΕΔΡΙΚΟΝ ΔΙΑΤΑΓΜΑ υπ’ αριθ. 562 της 11 Ιουλ./8 Αυγ. 1979 (ΦΕΚ Α΄ 176) Περί ιδρύσεως Πειραματικού Χειρουργείου εις την τακτικήν έδραν Οδοντικής Παθολογίας και Θεραπευτικής της Οδοντιατρικής Σχολής του Πανεπιστημίου Θεσσαλονίκης και συστάσεως θέσεως ζωοκόμου. Άρθρον μόνον.-1.Ιδρύεται Πειραματικόν Χειρουργείον εις την τακτικήν έδραν Οδοντικής Παθολογίας και Θεραπευτικής της Οδοντιατρικής Σχολής του Πανεπιστημίου Θεσσαλονίκης. 2.Παρά τω ανωτέρω Πειραματικώ Χειρουργείω συνιστάται μία θέσις ζωοκόμου επί σχέσει ιδιωτικού δικαίου αορίστου χρόνου, διεπομένη υπό των διατάξεων των Ν.Δ. 385/1969 και 1198/1972. Ως προσόν διορισμού εις την θέσιν ταύτην ορίζεται απολυτήριον Δημοτικού Σχολείου και διετής εμπειρία εις θέματα νοσηλείας Πειραματοζώων, προσηκόντως αποδεικνυομένη. 